ผมเป็นโรคธาลัสซีเมีย BataE ถือว่ารุนเเรงมั้ยครับ เเล้วอายุเฉลี่ยโรคของผมอยู่ได้นานเท่าไหรครับ
สวัสดีค่ะ ธาลัสซีเมียคือโรคเลือดจางชนิดหนึ่งที่ถ่ายทอดกันผ่านทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็น บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตโดยธาลัสซีเมียชนิด BetaE ดังกล่าวมานั้น มีความรุนแรงปานกลาง คือไม่มาก จนถึงขั้นมีอายุขัยที่ต่ำกว่าคนปกติอย่างชัดเจน หรือต้องให้เลือดเป็นประจำ แต่ก็เป็นชนิดที่อาจจะต้องให้เลือดเป็นครั้งคราวหากมีอาการเจ็บป่วยใดๆที่ทำให้เม็ดเลือดแดงสร้างได้น้อยลงไปอีก และอาจรู้สึกเหนื่อยง่ายเมื่อออกแรงหนัก อายุขัยของธาลัสซีเมียชนิดนี้นั้น จริงๆแล้วใกล้เคียงกับคนปกติค่ะแนะนำการดูแลสุขภาพทั่วไปให้ดี สามารถออกกำลังกายได้ไม่มีข้อห้าม รับประทานอาหารให้ครบ 5 หมู่ และหากเจ็บป่วยใดๆ ให้รีบไปรพ.เพื่อตรวจวัดระดับเม็ดเลือดแดงดูทันทีว่าควรต้องได้เลือดร่วมด้วยหรือไม่ค่ะ